Συγγνώμη, ξαναβάζετε τους κώνους πίσω; Τα οχήματα θα καταστρέψουν τη σκηνή.
- Ποιοι είστε εσείς; - Σύμβουλοι.
Μου ζήτησαν να εξετάσω τη σκηνή του εγκλήματος πριν χαθούν τα στοιχεία.
Εντάξει, συνέχισε.
"Γέφυρα Ρούζβελτ Άιλαντ. Θύμα πυροβολισμού".
Έτσι μου είπες πριν από λίγο.
- Αν σε πιέζουν να ανοίξεις τον δρόμο... - Η υπόθεση εξιχνιάστηκε.
Απαγγέλλονται ήδη κατηγορίες. Ο Μπελ τον ανακρίνει.
Αν το έλεγες, δεν θα ερχόμασταν.
Δεν υπάρχουν μάρτυρες.
Ήλπιζα να ρίχνατε μια ματιά και να μας βοηθήσετε.
Κάνατε σύλληψη χωρίς στοιχεία;
Πριν δολοφονηθεί, η κοπέλα κάλεσε και είπε ποιος θα την πυροβολούσε.
Αυτό βοήθησε.
Λέγεται Σαμάνθα Γουόμπας.
Κάλεσε την Άμεση Δράση χθες και είπε ότι την ακολουθούσε κάποιος που γνώριζε.
Ο Λούκας Μπαντς.
Του ανήκει ένα στούντιο ηχογράφησης και ένα 38άρι περίστροφο.
Ήταν πεπεισμένη ότι απήγαγε και σκότωσε την αδελφή της
- πριν από 6 χρόνια. - Το έκανε;
Δεν ήταν ο κύριος ύποπτος. Πέρασε κι από ανιχνευτή ψεύδους.
Όταν δεν εξιχνιάζεται μια δολοφονία η οικογένεια "κολλάει".
Θέλει να διοχετεύσει κάπου τον θυμό. Γίνεται εμμονική με υπόπτους.
Αν δεν το έκανε, γιατί ήταν οπλισμένος;
Μια θεωρία είναι ότι βαρέθηκε να τον κατηγορούν.
Είχε βάλει ερευνητές να τον ακολουθούν επί χρόνια.
Έκανε μηνύσεις χωρίς στοιχεία και απορρίπτονταν.
Του κατέστρεψε τη ζωή.
Στην κλήση της φαινόταν σίγουρη πως τον είχε εξαγριώσει.
Αυτό ήθελε να πιστέψετε. Η γυναίκα αυτοπυροβολήθηκε.
Tι;
Αυτοκτόνησε, για να τον ενοχοποιήσει.
Δεν βρέθηκε όπλο ούτε υπολείμματα πυρίτιδας.
Φαντάσου τη σκηνή.
Σε μια γέφυρα, δίπλα στο κάγκελο. Ο δράστης πυροβολεί από πολύ κοντά.
Άρα, τι θα πιστέψουμε; Ότι την κυνήγησε και μετά...
την πυροβόλησε έτσι;
Είναι πιο πιθανό από το να αυτοπυροβοληθεί και να πετάξει το όπλο στο ποτάμι.
Γι' αυτό χρησιμοποίησε σύρμα. Αυτές οι γρατσουνιές.
Το μέταλλο από κάτω είναι γυαλιστερό.
Έγιναν χθες βράδυ, όταν κάποιο βάρος τράβηξε το όπλο απ' το χέρι της
μετά τον πυροβολισμό.
Θα είχε κάποιο πανί τυλιγμένο στο χέρι για τα υπολείμματα πυρίτιδας.
Ψάξε στο ποτάμι, θα βρεις το όπλο.
Παρακαλώ;
Σοβαρά;
Έρχονται ο Χολμς και η Γουάτσον.
- Θέλει να περάσει από ανιχνευτή. - Οι αθώοι συνήθως θέλουν.
Θα φέρω δύτες να ψάξουν.
Μέχρι να βρούμε κάτι, εμμένω στην προφανή εξήγηση.
Ορίζουμε αλλιώς το "προφανής".
- Φαίνεστε άνετος, κύριε Μπαντς. - Δεν έχω να κρύψω τίποτα.
Όπως καταλαβαίνεις, οι σημερινές διαδικασίες
είναι σαν μια μονότονη μέρα με επιτραπέζια.
Εντάξει.
Ξεκινάμε με βασικές ερωτήσεις. Συνεχίζουμε με "ναι" ή "όχι",
σύμφωνα με όσα είπατε με τον επιθεωρητή.
- Ονομάζεσαι Λούκας Μπαντς; - Ναι.
Σκοπεύεις να πεις ψέματα;
Όχι.
Σκότωσες τη Σαμάνθα Γουόμπας;
Όχι.
- Ξέρεις πού είναι το όπλο σου; - Διέρρηξαν το σπίτι και μου το έκλεψαν.
Δούλευες μεταξύ 00:00 και 02:00 π.μ χθες βράδυ;
Ναι.
Έκανα μίξη σε έναν δίσκο μέχρι τις 04:00 περίπου.
Τι συμβαίνει;
Ο διοικητής είπε να σταματήσετε.
Βρήκαν το όπλο δεμένο σε βαράκι και πετσέτα.
Τι έγινε;
Όπως φαίνεται, αυτοκτόνησε.
Σας ευχαριστώ για τη συνεργασία, κύριε Μπαντς.
Μία ακόμη ερώτηση.
Κύριε Μπαντς...
σκοτώσατε την Άλι Γουόμπας πριν από έξι χρόνια;
Το έχω πει χιλιάδες φορές. Δεν τη σκότωσα.
Ευχαριστώ πολύ.
Μια χαρά.
Γιατί το ρώτησες αυτό;
Μάλλον έκανα λάθος στη γέφυρα.
Έπρεπε να την αφήσω να τον ενοχοποιήσει.
Τι εννοείς;
Νομίζω πως είναι κατά συρροή δολοφόνος.
Ο Μπαντς δεν πυροβόλησε τη Γουόμπας.
Στη γέφυρα θα έλεγα πως είναι 98% αθώος.
Τώρα είναι 100%,
Προφανώς, έκλεψε το όπλο και αυτοκτόνησε.
Είχες δίκιο. Το ξέρουμε ήδη.
Ναι και όχι.
Πιστεύω ότι η αποθανούσα είχε δίκιο για τον φόνο της αδελφής της.
Είμαι 90% σίγουρος ότι ο Μπαντς δολοφόνησε την Άλι Γουόμπας.
Λέει πως είναι δολοφόνος.
Έλεγχε την αναπνοή του κατά τη διάρκεια του τεστ.
Η κίνηση της κάτω γνάθου ήταν σαν να δαγκώνει τη γλώσσα.
- Σκοπεύεις να πεις ψέματα; - Όχι.
Ένας τέτοιος πόνος, ανεβάζει ελάχιστα τους παλμούς.
Δάγκωνε τη γλώσσα στην αρχή,
για να θέσει τις βάσεις και το επανέλαβε.
Δεν χρειαζόταν να το κάνει αρχικά.
Το έκανε πάλι, όταν ρωτήθηκε πού ήταν χθες.
Δεν σημαίνει κάτι από μόνο του. Δεν είχε σχέση με τον πυροβολισμό.
Ίσως δαγκώθηκε λόγω της ερώτησης.
Το επανέλαβε, όταν τον ρώτησα για την Άλι.
Αυτά τα τεστ είναι αμφίβολα, γι' αυτό δεν γίνονται δεκτά σε δίκες.
Και είμαι σίγουρος πως ισχύει και για όσους ανιχνεύονται ως ψεύτες.
Κάναμε χειραψία και είχε αποσμητικό.
Είτε υπήρχαν υπολείμματα αποσμητικού
είτε το δέρμα του εκκρίνει μυρωδιά θαλασσινού αέρα.
Ο εξεταστής τούς βάζει να πλένουν τα χέρια.
Αν δεν τα τρίψεις καλά, οι αισθητήρες μπερδεύονται. Δεν ιδρώνεις.
Είναι αθώος για το συμβάν.
Αν δεν σκότωσε την Άλι, γιατί θέλει να μπερδέψει τον ανιχνευτή;
Κάλεσε τον Κόβεντρι.
Είναι ο υπεύθυνος της υπόθεσης εξαφάνισης της Άλι.
Σίγουρα θα έχει άποψη.
- Ασχολείστε με λάθος άτομο. - Γιατί είσαι σίγουρος;
Ο Λούκας Μπαντς ήταν άδικα ο κύριος ύποπτος στην υπόθεση της Άλι.
Τον ελέγξαμε μόνο γιατί το ζήτησε η Σαμάνθα.
Πήρατε ένα δείγμα της τρέλας της.
Όταν ο δολοφόνος κάποιου αγαπημένου σου αγνοείται, τρελαίνεσαι. Σας διαβεβαιώ.
Δεν θα αυτοκτονούσα, για να ενοχοποιήσω κάποιον, επειδή με τρόμαζε.
Αυτό ήταν όλο.
Ο Μπαντς δούλευε στο κτήριο της Άλι. Τότε την επισκέφτηκε η Σαμάνθα.
Τον είδε να μεταφέρει ένα ψυγείο κοντά στο σπίτι.
Χτύπησε την πόρτα. Καμία απάντηση. Δεν ξαναείδε την Άλι.
- Άρα, τη σκότωσε ο Μπαντς. - Δεν είναι πολλά, αλλά είναι κάτι.
Η Άλι άφησε μήνυμα την επόμενη μέρα.
Έπειτα, εξαφανίστηκε.
Μετά από δύο εβδομάδες βρέθηκε το πτώμα σε κάδο.
Η Σαμάνθα επέμενε ακόμη και μετά το μήνυμα.
Προσέλαβε και ιδιωτικό ερευνητή. Τίποτα.
Συνέχισε τις θεωρίες της ότι ο Μπαντς τη σημάδευε με όπλο, ενώ μιλούσε.
Λάθος.
Την τσάκωσε κάμερα κυκλοφορίας
να τηλεφωνεί μόνη της κοντά στον σταθμό Πεν.
Ο Μπαντς συνεργάζεται, περνάει και τον ανιχνευτή. Δεν αρκεί;
Όπως σου είπαμε, χρησιμοποίησε διάφορα αντίμετρα στον ανιχνευτή.
Ήσουν παρών κατά τη διαδικασία;
Φυσικά. Δεν άκουσες τι είπα;
Εσύ με άκουσες;
Φυσικά και ξεγέλασε τον ανιχνευτή τότε.
Έχω δουλειά.
Επιθεωρητά, θα ασχοληθώ με την υπόθεση.
Κι εγώ θα πάω για φαγητό. Μου επιτρέπεις;
Όχι.
Προσπαθώ να φτιάξω το χάλι που δημιουργήσαμε.
Θέλω την πλήρη εικόνα της έρευνας.
Όχι μόνο αρχεία, αλλά και ό,τι θυμάσαι, έστω και αμυδρά.
Τι είναι αυτό τώρα; Επίβλεψη;
Ήρεμα, Τζέρι.
Λες να μην ξέρω τη δουλειά;
Νομίζω πως ξέρεις τη δουλειά σου, αλλά δεν αποδίδεις.
- Για άκου! - Κόφτε το!
Η παράσταση τελείωσε.
Έχετε τον φάκελο. Δουλέψτε μόνοι σας.
- Κρατήστε τον μακριά. - Εντάξει.
Δεν φαντάστηκα ποτέ ότι θα έβλεπα τέτοια προχειρότητα.
Δες το τερατούργημα που έγραψε ο ιδιωτικός ερευνητής.
Βρίσ' τον λίγο που ήθελε να μεταφέρει κατανοητά τις πληροφορίες.
Κάτι έχεις απ' όταν φύγαμε από το Τμήμα.
Ο Κόβεντρι.
Η απρέπειά του με εξόργισε.
Ήσουν σκληρός μαζί του.
Μιλάμε για τον ίδιο που κατέστρεψε την υπόθεση;
Του ξέφυγε αυτό με την κάτω γνάθο τότε, όπως και σε εμένα.
Έχει 25 χρόνια εμπειρία και εκπαίδευση. Εσύ, όχι.
Σωστά. Είναι παλιός.
Δεν αξίζει λίγο σεβασμό μπροστά στους άλλους;
Αν υπάρχει κάτι αξιοσημείωτο εδώ, δεν θα το εντοπίσεις εύκολα.
Με προβληματίζουν οι μπότες.
Αυτό το χάλι είχε γίνει ανάρπαστο στους δρόμους το 2007.
Ήταν Ιούλιος και είναι πολύ ζεστές.
Είναι ιδέα μου, ή κουτσαίνει σαν να στραμπούληξε το πόδι της;
Ο αστράγαλος φαίνεται μια χαρά, αλλά μάλλον κουβαλάει βόμβα.
- Τι; - Ο ερευνητής της Σαμάνθα
έψαξε τα σκουπίδια του Μπαντς την εβδομάδα μετά την εξαφάνιση της Άλι.
Το περιεχόμενο ήταν αδιάφορο, αλλά κατέγραψε ό,τι βρήκε.
Δύο πράγματα ξεχωρίζουν. Ένα σπασμένο ρολόι και τα γκρι φοντάν.
- Έφτιαξε βόμβα από γλάσο; - Έφτιαξε κάτι σαν βόμβα.
Αν τα γκρι φοντάν διαμορφωθούν σωστά, μοιάζουν με πλαστικό.
Όταν ξυπνάς στο λημέρι ενός τρελού με ένα χρονόμετρο εδώ,
κάνεις ό,τι σου λέει.
- Περιμένεις κάποιον; - Όχι.
Σέρλοκ!
Γεια.
Λούκας. Δεν συγκράτησα το όνομά σου πριν.
Κατά φωνή.
Πώς μπορούμε να βοηθήσουμε;
O επιθεωρητής Κόβεντρι πέρασε νωρίτερα από το στούντιο.
Με ρώτησε για την Άλι Γουόμπας και τον ανιχνευτή ψεύδους.
Υποθέτω ότι απλώς έκανε τη δουλειά του, όμως...
δεν έμοιαζαν δικές του οι ερωτήσεις.
- Και έδωσε τη διεύθυνση; - Ναι, για να ξεκαθαρίσουμε.
Μόλις λέγαμε πόσο καλός είναι ο επιθεωρητής στη δουλειά του.
Πέρνα μέσα.
- Ωραίο σπίτι.
Οι τοίχοι είναι λεπτοί.
Δεν συγκρατούν τις κραυγές μας, αλλά είναι το σπίτι μας.
Θες λίγο πάγο για τη γλώσσα σου;
Ξεγέλασες τον ανιχνευτή το πρωί.
Δάγκωσες τη γλώσσα στις ερωτήσεις και όταν είπες ότι δούλευες χθες.
Όντως, δούλευα χθες το βράδυ.
Μόνος, σωστά;
Έκανα κάποιες κλήσεις στο κινητό μου.
Ελέγξτε το. Θα δείτε ότι ήμουν εκεί.
Εφόσον έκανες τον κόπο να έρθεις,
θα ήθελα να σε ρωτήσω πώς απήγαγες την Άλι Γουόμπας.
Θα είναι δύσκολο να μεταφέρεις ολομόναχος ένα ψυγείο με μια γυναίκα μέσα.
Πώς γίνεται ένας σύμβουλος της αστυνομίας
να μπερδεύεται με μια απλή σειρά γεγονότων;
Η Άλι τηλεφώνησε στην αδελφή της την επομένη.
Υπάρχει κασέτα. Ήταν μόνη.
Ξέρουμε για τη βόμβα, κύριε Μπαντς. Αυτή που έδεσες στο πόδι της.
Δεν ήξερε ότι ήταν ψεύτικη κι έτσι εκτέλεσε τις εντολές σου.
Δεν ήταν το τέλειο έγκλημα.
Σε είδε η αδελφή του θύματος
κι επινόησες τη μέθοδο με τα φοντάν, για να απαλλαχθείς.
Αλήθεια, ήρθες εδώ σήμερα για να μας τρομάξεις;
Ή είσαι απλώς καλό αρπακτικό;
Πόσες σκότωσες;
Συγγνώμη, δεν καταλαβαίνω για τι πράγμα μιλάτε.
Τότε, τελειώσαμε.
Η Σαμάνθα έπαθε εμμονή μαζί μου, αφότου πέθανε η αδελφή της.
Την κατέστρεψε.
Ελπίζω να μην κάνετε το ίδιο λάθος.
Έφτιαξα μια λίστα υπόπτων από άλλες έρευνες δολοφονιών.
- Δώσε και σε αυτούς τη διεύθυνσή μας. - Σ' έχω γραμμένο.
Έδωσες στον Μπαντς τη διεύθυνση ή όχι;
Δεν είναι δολοφόνος. Δεν έγινε και τίποτα.
Δίνοντάς του τη διεύθυνση, μας στερείς το καλύτερο χαρτί.
- Η παρακολούθηση πάει! - Το έβγαλες το συμπέρασμά σου!
Έχει δίκιο. Θα τον παρακολουθούσαμε. Τώρα, θα προσέχει.
Πόσες φορές πρέπει να το πω; Δεν είναι ύποπτος.
Αυτός το έκανε.
Σκότωσε και την Άλι και άλλες.
Τι λες;
Ο ερευνητής που είχε προσλάβει η Σαμάνθα,
πίστευε πως η Άλι ήταν θύμα κατά συρροή δολοφόνου.
Αλλά επέτυχε, επειδή επικεντρώθηκε στα φυσικά χαρακτηριστικά της Άλι.
Η σύνδεση μεταξύ των θυμάτων ήταν γεωγραφική.
Ο Μπαντς ήταν μεταφορέας και μετά, ηχολήπτης.
Αυτό εξηγεί το πώς γνωρίστηκαν.
Ξέρουμε ότι μεταξύ 2008 και 2011
δύο ακόμη γυναίκες εξαφανίστηκαν από κτήρια, όπου έκανε μεταφορές.
Ντενίζ Τοντ.
Απήχθη στις 11 Απριλίου του 2008.
Την είχε δύο μήνες, πριν τη σκοτώσει. Η σορός της βρέθηκε σε χωματερή.
Κάθι Σπόλντινγκ.
Εξαφανίστηκε στις 9 Οκτωβρίου του 2011.
Θεωρήθηκε νεκρή, όταν βρήκαν τα ματωμένα ρούχα της σε κάδο κοντά στο σπίτι.
Κάθε μεταφορέας, υδραυλικός, ταχυδρόμος, έχει εργαστεί σε σκηνές εγκλημάτων.
Πιστεύω πως συνδέονται.
Όπως νομίζεις.
Τι θα κάνετε τώρα;
- Η Γουάτσον κι εγώ... - Θα χωριστούμε.
Εγώ και ο Μπελ θα δούμε αν η οικογένεια της Κάθι ξέρει τον Μπαντς.
Εσύ πήγαινε στης Τοντ.
Κάθε φορά που ακούω το τηλέφωνο ή χτύπημα στην πόρτα, περιμένω να τη δω.
Αλλά τώρα...
Αν νομίζετε ότι την απήγαγε κάποιος, που σκότωσε δυο ακόμη γυναίκες...
Είστε σίγουρος ότι δεν τον έχετε ξαναδεί;
Ήταν μεταφορέας στη γειτονιά;
Συγγνώμη, όχι.
Υπάρχει κάποιος που μπορείτε να μιλήσετε; Φίλος ή ειδικός;
Έγινα μέλος σε μια διαδικτυακή ομάδα υποστήριξης,
φίλων και συγγενών δολοφονηθέντων.
Είναι λιγότερο επίπονο
να συζητήσω διαδικτυακά κι όχι δια ζώσης.
Οι άλλες γυναίκες...
που νομίζετε ότι απήγαγε, οι σοροί τους έχουν βρεθεί;
- Γεια. - Γεια.
- Μια σόδα. - Έγινε.
Ξέφυγες σήμερα.
Το ξέρεις ότι γελοιοποιείσαι;
Εγώ;
- Σου το λέω σαν φίλος. - Ευχαριστώ που με προσέχεις.
Έχεις τους συνεργάτες σου κι αφήνεις τον τύπο να τους αμφισβητεί.
- Δεν κάνει καλό στο ηθικό. - Άκου τι κάνει καλό στο ηθικό.
Ο Χολμς κλείνει υποθέσεις. Πιο πολλές, πιο γρήγορα από οποιονδήποτε.
Έχω εξαιρετικούς αστυνομικούς, αλλά όλοι μπορούν να μάθουν από εκείνον.
Δεν τον θέλω στην υπόθεση.
Είσαι καλός επιθεωρητής.
Για λίγο νόμιζα πως θα γίνεις εξαιρετικός.
Αλλά, αντί να ψάχνεις,
κάθεσαι εδώ...και γκρινιάζεις.
Θεώρησέ το προσωπικό, αν θέλεις.
Αλλά το μισό Τμήμα σε θεωρεί τρελό που τον ανέχεται.
Θα πρόσεχα στη θέση σου.
Αν δεν τον βγάλεις από την υπόθεση, θα καλέσω το σωματείο.
Ίσως τους πάρεις στα σοβαρά.
Οι πιο κοντινοί στην Τοντ δεν έχουν ακούσει για τον Μπαντς
ούτε έχουν δει κάποιον που του μοιάζει.
- Ελπίζω να 'χες καλύτερη τύχη. - Όχι.
Ό,τι του είπα του ήταν παντελώς νέο.
Δεν υπάρχει κάτι ούτε στα αρχεία.
Ξέρουμε ότι κρατάει τις γυναίκες για καιρό.
Αυτό προϋποθέτει ένα λημέρι.
Κανονικά, θα πρότεινα παρακολούθηση, ώστε να μας οδηγήσει εκεί.
Όμως, ο Κόβεντρι τον έκανε να προσέχει περισσότερο.
Με εξέπληξες πριν στο γραφείο του διοικητή.
Πότε πρότεινες ξανά να δουλέψουμε χωριστά;
Μήπως επειδή μαλώνω συχνά τον επιθεωρητή "Γερό Ποτήρι";
Κι εγώ τον αντιπαθώ.
Τότε γιατί δυσανασχετείς που μιλάω έτσι;
Πριν από δύο εβδομάδες βρήκα αυτό στο Τμήμα.
- Υποτίθεται ότι... - Ουρούμε σε ένα σήμα της αστυνομίας.
Γι' αυτό θύμωσες; Για ένα σχεδιάκι;
Ξέρω πώς είναι οι μπάτσοι. Δεν φαντάστηκα ότι μας αγαπούν όλοι.
Θα ήθελες, όμως, να τον αγνοώ, για να μην εμφανιστούν άλλα τέτοια.
Κατηγορείς τον Κόβεντρι, όμως, ο Μπαντς ήρθε εδώ εξαιτίας σου.
- Εξήγησέ το μου. - Νευρίασες τον Κόβεντρι.
- Του άξιζε. - Ναι.
Εσύ, όμως, προβλέπεις καταστάσεις. Πώς δεν είδες τι θα ακολουθούσε;
Δεν σκέφτηκες ότι το να προσβάλλεις συνάδελφο θα μας έκανε κακό;
Όχι και συνάδελφος.
Είναι. Είτε σου αρέσει είτε όχι.
Θέλει να πιάνει εγκληματίες.
Όπως κι ο μπάτσος που του φώναζες χθες.
- Μου λες να είμαι πιο ευγενικός; - Μπορείς να είσαι, ναι.
Έχεις ελάχιστη ευγένεια, αλλά τη δείχνεις μόνο σ' εμένα.
Είμαι αφοσιωμένη στη δουλειά.
Αν δεν θέλεις τον σεβασμό,
θέλεις την υποστήριξη των συναδέλφων σου. Οπότε σε ρωτάω,
- Τι σου κοστίζει να είσαι ευγενικός; - Έχω ερευνήσει εκατοντάδες ανθρωποκτονίες.
Στις περισσότερες,
το μοιραίο διαπράττεται εν βρασμώ ή για όφελος.
Ο θάνατος της Άλι είναι σκοτεινός.
Ο δολοφόνος της έδρασε υπό τερατώδη παρόρμηση.
Έγιναν φόνοι, θα γίνουν περισσότεροι, μέχρι κάποιος να σταματήσει τον δολοφόνο.
Η Σαμάνθα θυσιάστηκε για να τον σταματήσει
κι εγώ χάλασα τη θυσία της.
Τι κοστίζει να φερόμαστε καλά στους συναδέλφους;
Θα σου πω εγώ.
Προσοχή και προσπάθεια, που δεν θέλω να χαραμίσω.
Παρακαλώ;
Είμαι ο Τιμ Σπόλντινγκ. Ελπίζω να μην ενοχλώ.
Καθόλου.
Μόλις έφυγες, μίλησα με κάποιους στην ομάδα υποστήριξης.
Μια κυρία, η Σίνθια Τίλντεν, στάθηκε πραγματική φίλη για μένα.
Όταν άκουσε το όνομα Λούκας Μπαντς, δεν το πίστευε. Τον ξέρει.
Πώς;
Η Σίνθια είναι στο γκρουπ, επειδή σκοτώθηκε η κόρη της.
Η υπόθεση δεν εξιχνιάστηκε. Η κόρη της έβγαινε με τον Μπαντς στο γυμνάσιο.
- Ήταν ύποπτος; - Όχι.
Η Σίνθια είπε ότι δεν το σκέφτηκε ποτέ,
αλλά τώρα, με όσα του επιρρίπτουν, έχει αρχίσει να αμφιβάλλει.
Έχω μπερδευτεί.
Ο Τιμ το παρουσίασε σαν να ήσασταν σίγουροι.
Μόλις τώρα επανεμφανίστηκε ως ύποπτος.
Είχε απορριφθεί πολύ γρήγορα παλιότερα.
Υπέπεσε στην προσοχή μας χθες,
και τώρα πια είμαστε πιο σίγουροι.
Κυρία Τίλντεν;
Συγγνώμη.
Είναι πολλά αυτά που πρέπει να χωνέψω. Προσευχόμουν καιρό για ένα τέλος.
Πείτε μας λίγα παραπάνω, αν θέλετε.
Διαβάζω ότι απήχθη από το σχολικό πάρκινγκ.
Η Μπόνι ήταν βοηθός νηπιαγωγού.
Ένα βράδυ έμεινε ως αργά για δουλειά και δεν επέστρεψε ποτέ.
Υπήρχαν σημάδια πάλης κοντά στο αμάξι. Βρέθηκε λίγες εβδομάδες αργότερα.
Ταιριάζει στο μοτίβο του.
Είπαν ότι την κράτησε για 11 ή 12 μέρες.
Αναρωτιέμαι αν την είχε στο σπίτι των γονιών του στη λίμνη.
Έχουν κι άλλο σπίτι;
Τώρα είναι δικό του. Οι γονείς δεν ζουν.
- Πρώτη φορά το ακούω αυτό. Εσύ; - Πιστεύεις πως τις πηγαίνει εκεί;
Πότε επικοινωνήσατε με το γραφείο του σερίφη;
Με τον Ντέιλ;
Συγγνώμη;
Με τον Ντέιλ Γκάλμπρεϊθ.
Γνωριζόμαστε καλά. Ήταν πολύ υπομονετικός μαζί μου.
Αν έρθετε, θα κανονίσω να σας πάει στη λίμνη.
- Ακόμη; - Έχουν, επισήμως, αργήσει.
Τι έγινε και μια μητέρα, που περιμένει 8 χρόνια, δεν είναι εδώ
για τη δικαίωση της κόρης της;
Έχεις τον αριθμό;
Οικία Τίλντεν. Σας μιλάει ο Λούκας Μπαντς.
Τη Σίνθια θέλετε;
Πού βρίσκεται;
Δεν μπορεί να σας μιλήσει τώρα.
Άκου, διακινδυνεύεις πιο πολύ απ' όσο φαντάζεσαι.
Μη χειροτερεύεις τη θέση σου.
Μη μου λες τι να κάνω.
Θα ήθελα να έρθετε εδώ. Σας δίνω δέκα λεπτά.
Λούκας;
Πώς το ήξερε;
Άμεση Δράση.
Συνδέστε με με το γραφείο του σερίφη.
Εσείς πήρατε;
- Ναι. Η Σίνθια; - Είναι καλά. Λέει πως ήταν μόνη.
Ίσως δεν τον κατάλαβε.
- Ψάξατε; - Ναι. Δεν υπάρχουν σημάδια διάρρηξης.
Τι πιστεύετε;
Σίνθια Τίλντεν, είμαι ο Σέρλοκ Χολμς.
Μιλήσαμε χθες.
- Ζητήσατε να συναντηθούμε σήμερα. - Δεν τους ξέρω.
- Δεν τους έχω ξαναδεί. - Η φωνή σου...Δεν μιλήσαμε μαζί χθες.
Είχατε μια κόρη, την Μπόνι;
Τι; Όχι. Δεν έχω παιδιά.
- Κι αυτός δεν είναι ο αριθμός σας. - Όχι. Τι συμβαίνει;
Μας κορόιδεψε.
Έσπασες το παράθυρο;
Δεν ήμουν εγώ. Περνάω από ανιχνευτή ψεύδους, αν θέλεις.
Νόμιζα πως τα ξεκαθαρίσαμε όλα.
Αρνείσαι ότι μου τηλεφώνησες χθες και με έκανες να πιστέψω
πως έβλαψες μια γυναίκα;
Φυσικά και το αρνούμαι.
Σε υποτίμησα.
Σε είχα, απλώς, για κατά συρροή δολοφόνο.
Εσύ ψαρεύεις κιόλας.
"Ψαρεύω";
Με ψεύτικες ταυτότητες στα μέσα δικτύωσης
κυρίως για διαδικτυακούς έρωτες.
Αλλά δεν έψαχνες για έρωτες, σωστά;
Δημιουργείς προφίλ, παρακολουθείς τους αγαπημένους των θυμάτων σου...
Τους κάνεις φίλους σε φόρουμ συζήτησης.
Δεν σου αρκεί, όμως, να βασανίζεις τους άλλους αργά.
Θέλεις να έχει διάρκεια το παιχνίδι με αλυσιδωτή αντίδραση.
Δεν έχω ιδέα για τι πράγμα μιλάς.
Σίνθια Τίλντεν. Η πραγματική.
Πήρες το όνομα και τη φωτογραφία της και έφτιαξες μια σελίδα-αφιέρωμα
για μια ανύπαρκτη κόρη...
με πλαστά άρθρα για τον φόνο της.
Χρησιμοποίησες τα στοιχεία της και γνώρισες τον Τιμ Σπόλντινγκ.
Τον ξέρεις.
Απήγαγες τη σύζυγό του το 2011.
Όταν σε μια ομάδα υποστήριξης ανέφερε την Άλι Γουόμπας,
βρήκες ευκαιρία να διασκεδάσεις.
Επινόησες μια σχέση ανάμεσα στην κόρη της Σίνθια και τη σύζυγό του,
μας ειδοποίησες...
και μας γελοιοποίησες.
Υποθέτω ο εξοπλισμός βοήθησε να αλλάξεις τη φωνή σου.
Λούκας, όλα καλά;
Όλα καλά, Έιμι.
Κλείνεις την ενδοεπικοινωνία;
Δεν θέλεις να ξέρουν εδώ μέσα τι έκανες σ' αυτές τις νεαρές γυναίκες.
- Έξυπνο. - Είσαι παράξενος τύπος.
Οργισμένος είμαι, κύριε Μπαντς, εξαιτίας σου.
Αναρωτιέμαι,
τι ταυτότητα υιοθέτησες, για να παρατηρήσεις τη Σαμάνθα Γουόμπας;
Πώς ένιωσες, όταν ο πόνος την οδήγησε στην αυτοκτονία;
Αυτό ήλπιζες;
Η αλήθεια είναι πως λυπήθηκα πολύ για τη Σαμάνθα.
Παρά τις διαφορές μας, ο θάνατός της ήταν τραγικός.
Αλλά μπορεί και να είναι για καλό.
Είχε μάλλον καταλάβει,
τι περνούσε η αδελφή της το διάστημα πριν πεθάνει.
Αν, όμως, η αλήθεια...
ήταν πολύ χειρότερη;
Λούκας!
- Πρέπει να βρω δικηγόρο; - Και πάλι, κάνεις λάθος.
Ο δικηγόρος του λέει πως δεν θα κάνει μήνυση.
Για την ώρα.
Έβγαλε περιοριστικά μέτρα για εσένα και τη Τζόαν.
Δεν ήταν καν εκεί.
Είναι συνεργάτης σου.
Του αξίζουν εύσημα για εγκράτεια.
Τα μέτρα θα περιορίσουν την έρευνά μου. Πιο πολύ από μια νύχτα στη φυλακή.
Η έρευνά σου, η υπόθεσή σου, πώς επηρεάζει εσένα...
Έχεις ιδέα τι ρισκάρω για χάρη σου;
Δεν έχω ικανοποιητική απάντηση.
Δεν ήταν απόφαση, ήταν παρόρμηση.
Καμάρωνε.
Έτσι κάνει.
Σε ψάρωνε και την πάτησες.
Κατέστρεψες κάθε πιθανότητα δίωξης βάσει των στοιχείων που έχεις.
Ο ανιχνευτής, όσα είπατε, όλα στράφι!
Νομίζεις ότι θα καταθέσεις τώρα;
Σου χρωστάω, εκτός από μια συγγνώμη, αδιάσειστα στοιχεία εναντίον του.
Θα μείνεις μακριά και από τον Μπαντς και από την έρευνα.
Είσαι εκτός υπόθεσης.
Τελείωσε.
- Πώς είναι το χέρι σου; - Βρεγμένο.
Για να δούμε.
- Το ξέρεις ότι έσπασες το δάχτυλό σου; - Αλήθεια;
Ξέρω τι σκέφτεσαι.
- Κατάπληξέ με. - Ότι έπρεπε να το περιμένω.
Δεν έπρεπε να πάω.
- Κακός υπολογισμός. - Ήταν λάθος.
Έπρεπε να ήμουν πιο καλός, πιο ευγενικός μαζί του.
Να τον ρωτούσα ευγενικά εάν θα ομολογούσε πώς τις βίασε και τις σκότωσε.
Κρατήθηκες και δεν τον σκότωσες στο ξύλο.
Έθεσα την έρευνα σε κίνδυνο. Δεν υπάρχει μεγαλύτερο αμάρτημα.
Τα περιοριστικά μέτρα δεν βοηθούν. Εκτός αν τα παρακάμψεις.
"Οδός Χάμπολτ 1428. Μη βιάζεστε. Η αστυνομία είναι εκεί".
Είναι ο αριθμός της υποτιθέμενης Σίνθια Τίλντεν.
Τι κάνετε εδώ;
Τι συνέβη;
Απήχθη η Τζένα Λόμπαρντ. Η συγκάτοικος είδε ότι παραβιάστηκε η πόρτα.
Η Τζένα έλειπε. Η τσάντα της, όχι.
Κάλεσε την αστυνομία.
Ποιος σας ειδοποίησε;
- Ο Λούκας Μπαντς. - Τι;
- Αυτός την πήρε. - Πώς το ξέρεις;
Υποθέτω ότι από αυτόν τον αριθμό σας ξεγέλασε χθες;
Το κινητό ήταν μίας χρήσης;
Ναι, δεν μπορούμε να τον εντοπίσουμε.
Θα πρότεινα να τον εντοπίσουμε μέσω αυτού, αλλά μάλλον το έχει καταστρέψει.
Αν το έκανε ο Μπαντς...
- Το έκανε. - Δεν πρέπει να είσαι εδώ.
Κανένας σας.
Ο διοικητής ήταν σαφής.
Είστε εκτός υπόθεσης.
Θα ψάξω τον αριθμό που χρησιμοποίησε.
Ελπίζω να μην κατέστρεψε το τηλέφωνο.
Καταλαβαίνουμε.
Αν μπορούμε να βοηθήσουμε, τηλεφωνήστε μας.
Κάτι σκέφτηκες, σωστά;
Μάλλον το πώς θα τον πιάσουμε. Αλλιώς, δεν θα έφευγες έτσι.
Πήρα τη βούρτσα της αγνοούμενης. Θα είναι γεμάτη με DNA απ' τις τρίχες της.
- Δεν καταλαβαίνω. - Ναι, βρήκα τρόπο να τον πιάσουμε.
Η Σαμάνθα σκέφτηκε σωστά.
Οι περιστάσεις με εμποδίζουν να αποδείξω πως ο Μπαντς απήγαγε και τη Λόμπαρντ.
Οπότε, θα τον παγιδεύσω.
Σέρλοκ, μη με αγνοείς.
Δεν σε αγνοώ.
Απέφευγα μια συζήτηση περί εγκληματικής συνωμοσίας στο ταξί.
Δεν θα τον παγιδεύσουμε.
Δεν θα κάνουμε τίποτα μαζί. Θα το κάνω μόνος μου.
Εγώ φταίω που βγήκαμε από την υπόθεση.
Τα περιοριστικά μέτρα κάνουν αδύνατη την έρευνα.
Δεν υπάρχει διέξοδος. Δεν έχω επιλογή.
Αν σε πιάσουν θα μπούμε φυλακή, ενώ ο Μπαντς, όχι.
Σου έκλεψα το πορτοφόλι, όταν με κοίταζες κατάματα.
Σου υπενθυμίζω ότι μπορώ να εξιχνιάζω εγκλήματα,
αλλά μπορώ να τα διαπράττω κιόλας.
Αύριο, ένας ανώνυμος θα πει
ότι είδε τον Μπαντς να σπρώχνει τη Λόμπαρντ στο αμάξι του.
Στο πίσω κάθισμα θα βρεθούν τρίχες της και θα μπει φυλακή.
Δεν είναι κομψό, αλλά γρήγορο.
Διακυβεύεται η ζωή της.
Και αυτό θα τη σώσει;
Όταν τον πιάσουν, η ποινή θα είναι ισόβια χωρίς αναστολή.
Η τοποθεσία της Τζένα θα είναι η μόνη του ευκαιρία και θα λυγίσει.
Αν δεν μιλήσει, θα πεθάνει. Δεν ξέρουμε πού είναι.
Κι όσο θα περιμένει τη δίκη του,
αυτή θα βρίσκεται κάπου χωρίς νερό ή φαγητό.
Έχεις δίκιο.
Θα σκεφτούμε κάτι.
Όχι, έχεις δίκιο.
Πρέπει να τις φροντίζει.
Κράτησε την Άλι δύο εβδομάδες, την Τοντ για μήνες.
Πρέπει να τις προσέχει, να ξέρει ότι δεν έφυγαν.
Ξέρω πού τις έχει.
Λούκας Μπαντς, είμαι ο διοικητής Γκρέγκσον, ΑΤΝΥ.
Προσπάθησα να είμαι λογικός, αλλά έκανα λάθος.
Τι κάνει εδώ;
- Είσαι ένοχος. - Πάλι;
Δεν πρέπει να με πλησιάζει.
Ναι, το κανονίσαμε με αυτό το ένταλμα.
Όταν το αγόρασες στέγαζε μια αποτυχημένη εταιρεία.
Με τα χρόνια, είχε διάφορες χρήσεις, μα το εμβαδόν έμεινε ίδιο.
Μέχρι που μειώθηκε μυστηριωδώς.
Αυτά τα σχέδια παρέδωσες, για την άδεια στέγασης του στούντιο.
Θα περίμενε κανείς να είναι πιο βαθιά η ντουλάπα.
Θα ρίξουμε μια ματιά. Έλα μαζί μας.
Πάρτε αυτά από τη μέση.
Στην ερώτηση "Πού ήσουν όταν αυτοκτόνησε η Σαμάνθα;"
είπες ότι δούλευες εδώ.
Νόμιζα ότι σε είδα να ξεγελάς τον ανιχνευτή,
αλλά, όπως προέβλεψες, όταν ήρθες σπίτι μου,
το κινητό σου έλεγε την αλήθεια. Περίεργο.
Σκεφτόμουν μόνο αν είναι αλήθεια ή ψέματα.
Τελικά ήταν και τα δύο.
Ήσουν εδώ, αλλά δεν δούλευες.
Πού είναι το κλειδί;
Ας τον βγάλουμε έξω.
Αν ζει, καλύτερα να μην τον δει.
Πάρτε τον από εδώ.
Προχώρα.
- Σε παρακαλώ, βοήθησέ με. - Τζένα;
Σε παρακαλώ...
Βοήθησέ με.
Μπορείς να τη βοηθήσεις;
- Ποια; - Είναι εδώ περισσότερο καιρό.
Μας έδωσε κάτι που προκαλούσε υπνηλία.
Ελέγξτε τα πάντα στο δωμάτιο.
Αλλά να βγάλουν φωτογραφίες, πριν αγγίξετε κάτι.
Με συγχωρείτε.
- O διοικητής Γκρέγκσον; - Ναι.
Είμαι ο Τιμ Σπόλντινγκ, ο σύζυγος. Με κάλεσαν.
Ελάτε.
Είναι καλά η γυναίκα μου;
Είναι σε κατάσταση σοκ.
Προσπαθεί να συνέλθει από τα υπνωτικά που της έδωσε.
- Είναι εδώ; - Είναι με τους διασώστες.
Σας ζητούσε.
Τιμ.
Για ακούστε όλοι.
Υπέπεσε στην αντίληψή μου
ότι κάποιοι είναι δυσαρεστημένοι με το πώς λειτουργούμε.
Νομίζουν πως έχω δώσει πολύ αέρα στους συμβούλους.
Κάποιοι φίλοι μου είπαν να βάλω μια τάξη, πριν να είναι αργά.
Και το εκτιμώ.
Έχουμε μια αποστολή.
Να προστατέψουμε την πόλη και τους πολίτες της.
Είστε όλοι μέρος της προσπάθειας.
Οι περισσότεροι κάνετε το τμήμα υπερήφανο.
Και σας ευχαριστώ γι' αυτό.
Αν, όμως, έχει κάποιος πρόβλημα με το πώς αξιοποιώ τα μέσα που έχω στη διάθεσή μου,
είτε τους συμβούλους είτε την καφετιέρα,
ορίστε η πόρτα.
Πίσω στη δουλειά.
Σκέφτηκα την επίπληξή σου σχετικά με τους τρόπους μου.
Δεν ήταν επίπληξη. Να μιλήσουμε ήθελα.
Όπως και να 'χει, είχες δίκιο.
Αναμφισβήτητα, η ευγένεια έχει κοινωνική χρησιμότητα.
Έχεις επίγνωση των ευαισθησιών των γύρω σου...
εκπροσωπείς τα χαρακτηριστικά της κατηγορίας "ευγενικός".
Είναι πολύ εύκολο να το κερδίσεις αυτό.
'Οχι.
Δεν είμαι ευγενικός.
Είναι σημαντικό να το καταλάβεις.
Θα γλυτώσεις κόπο και χρόνο.
Δεν υπάρχει πιο ζεστός, πιο ευγενικός εαυτός μου,
που περιμένει να βγει στην επιφάνεια.
Είμαι καυστικός.
Μπορώ να γίνω άσπλαχνος.
Αυτός είμαι.
Ξεκάθαρα.
Δεν είμαι περήφανος, αλλά ούτε και ντρέπομαι.
Έτσι είμαι.
Και στη δουλειά μου...
αυτό είναι περισσότερο πλεονέκτημα, παρά εμπόδιο.
Δεν θα αλλάξω.
Κι όμως.
Δεν είσαι αυτός που γνώρισα.
- Είσαι... - Καλός μαζί σου; Ναι, ως επί το πλείστον.
Θεωρώ πως είσαι...
εξαιρετική.
Γι' αυτό προσπαθώ να συνυπάρχουμε.
Όμως, πρέπει να δεχτείς, για όσο είσαι στη ζωή μου,
πως θα υπάρχουν, περιστασιακά, αποκλίσεις στη συμπεριφορά μου.
Πρέπει να το καταλάβεις.
Δεν μπορώ να το κάνω για πάντα.
Μην αυταπατάσαι, Γουάτσον.
Υποτιτλισμός: Λένα Χασιώτη